system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre 25 ianuarie.
assistant
25 ianuarie este a 25-a zi a calendarului gregorian. Mai sunt 340 de zile până la sfârșitul anului (341 de zile în anii bisecți).

Evenimente 

 41: După o noapte de negocieri, Claudius este acceptat ca împărat roman de către Senat.
 1308: Opt regi și regine sunt prezente când regele englez Eduard al II-lea și Isabela a Franței se căsătoresc în catedrala din Boulogne-sur-Mer.
 1475: Ștefan cel Mare, domnul Moldovei (1457-1504), a trimis o scrisoare circulara principilor din Europa anunțându-le victoria pe care a repurtat-o asupra turcilor la Vaslui (stil vechi 10 ianuarie).
 1494: Alfonso al II-lea devine rege al Neapole, în urma decesului tatălui său, regele Ferdinand I.
 1515: La Catedrala din Reims are loc încoronarea lui Francisc I al Franței, unde noul monarh este uns cu uleiul lui Clovis și încins cu sabia lui Carol cel Mare.
 1533: Henric al VIII-lea al Angliei se căsătorește în secret cu cea de-a doua soție, Anne Boleyn, deși Papa nu a consimțit la dizolvarea căsătoriei cu Ecaterina de Aragon.
 1554: Misionarii iezuiți José de Anchieta și Manuel da Nóbrega au înființat o misiune pe coasta de est a Braziliei, misiune ce avea apoi să devină orașul São Paulo.
 1673: Nicolae Milescu a alcătuit, în limba slavonă, „Cartea profețiilor", operă dedicată scopurilor politice.
 1755: La sugestia lui Mihail Vasilievici Lomonosov, printr-un decret al împărătesei Elisabeta I, se înființează la Moscova, prima universitate din Rusia, Universitatea de Stat din Moscova M.V. Lomonosov.
 1858: "Marșul nupțial", de Felix Mendelssohn, devine marșul popular al nunților după ce este cântat la căsătoria fiicei Reginei Victoria, Prințesa Victoria, cu Prințul Friedrich al Prusiei.
 1859: Alexandru Ioan Cuza îl numește pe Ioan Alexandru Filipescu drept prim-ministru al Țării Românești.
 1864: A fost inaugurat Spitalul Colentina din București.
 1909: Premiera, la Dresda, a operei „Electra", de Richard Strauss (libretul de Hugo von Hofmannsthal, după piesa lui Sofocle).
 1918: Republica Populară Ucraineană își declară independența față de Rusia sovietică.
 1919: Președintele Statelor Unite, Woodrow Wilson (1913-1921), propune la Conferința de pace de la Paris crearea Ligii Națiunilor.
 1924: Au început primele Jocuri Olimpice de Iarnă în Franța, la Chamonix.
 1949: Au fost acordate primele premii Emmy.
 1949: Este creat Consiliul de Ajutor Economic Reciproc (CAER), de către țările central și est-europene, satelite ale Rusiei.
 1956: RCA lansează primul său single Elvis Presley - „Heartbreak Hotel/I Was The One".
 1964: Lansarea unui balon-satelit, "Echo II", prima experiență comună sovieto-americană pentru studierea Cosmosului.
 1970: Are loc premiera filmului „MASH" (regizor Robert Altman).
 1988: Inaugurarea Bibliotecii Române din Paris.
 1990: S-a înființat Confederația sindicală „Frăția".
 1993: A luat ființă cotidianul „Cronica Română".
 1998: Partidul Comunist Francez își deschide arhivele pentru istorici și politologi.
 1999: Cutremur cu magnitudinea de 6 grade pe scara Richter în Columbia. Au decedat 1.171 de oameni.
 2004: Roverul Opportunity a aterizat pe suprafața planetei Marte, într-un mic crater pe platoul Meridiani Planum.
 2006: Unitatea teroristă radicală Hamas, care pune sub semnul întrebării dreptul Israelului la existență, câștigă alegerile pentru consiliul legislativ din teritoriile palestiniene cu o largă majoritate și înlocuiește Fatah, care a condus până atunci.
 2006: Papa Benedict al XVI-lea publică prima sa enciclică Deus caritas est (Dumnezeu este dragoste), semnată la 25 decembrie 2005, în care se ocupă de dragoste în diferitele ei dimensiuni.

Nașteri 

 1477: Anne de Bretania, nobilă franceză (d. 1514)
 1493: Maximilian Sforza, duce de Milano (d. 1530)
 1627: Robert Boyle, fizician și chimist irlandez (d. 1691)
 1630: Ludovic al VI-lea, Landgraf de Hesse-Darmstadt (d. 1678)
 1661: Antoine I, Prinț de Monaco (d. 1731)
 1719: Sophia Dorothea a Prusiei, soția margrafului Frederic Wilhelm de Brandenburg-Schwedt (d. 1765)
 1736: Joseph-Louis Lagrange, matematician și astronom italian (d. 1813)
 1759: Robert Burns, poet scoțian (d. 1796)
 1825: Ion Bălăceanu, politician și memorialist român (d. 1914)
 1836: Henri Fantin-Latour, pictor francez (d. 1904)
 1837: Tomioka Tessai, pictor japonez (d. 1924)
 1874: William Somerset Maugham, prozator și dramaturg britanic (d. 1965)
 1875: Kukșa al Odessei, călugăr ucrainean, sfânt ortodox canonizat de Biserica Ortodoxă Ucraineană (d. 1964)
 1882: Virginia Woolf, scriitoare britanică (d. 1941)
 1885: Hans Hermann, pictor, sculptor și grafician român de etnie germană (d. 1980)
 1888: Avram Leiba Zissu, scriitor român de etnie evreiască (d. 1956)
 1897: Catul Bogdan, pictor român (d. 1978)
 1911: Alexandru Bârlădeanu, economist și politician român, membru titular și vicepreședinte al Academiei Române (d. 1997)
 1911: Pius Brânzeu, medic român, membru corespondent și titular al Academiei Române (d. 2002)
 1913: Witold Lutoslawski, compozitor polonez (d. 1994)
 1917: Ilya Prigogine, chimist și fizician belgian (d. 2003)
 1931: Ion Hobana, prozator, eseist și traducător român (d. 2011)
 1935: Rodica Mănăilă, fiziciană română, membră corespondentă a Academiei Române (d. 2002)
 1936: Gabriel Dimisianu, critic literar român
 1942: Eusebio, fotbalist portughez (d. 2014)
 1944: Ion Dolănescu, cântăreț român de muzică populară (d. 2009)
 1946: Radu Ulmeanu, scriitor român
 1953: Nicolae Botgros, artist, violonist și dirijor din Republica Moldova
 1961: George Păunescu, pictor român
 1962: Marina Florea, cântăreață română de muzică ușoară
 1968: Liviu Codârlă, politician român
 1973: Vasile Cosmin Nicula, politician român
 1976: Laura Vasiliu, actriță română
 1978: Volodimir Zelenski, al 6-lea Președinte al Ucrainei (din 2019), actor, regizor și scenarist
 1982: Noemi (n. Veronica Scopelliti), cântăreață și compozitoare italiană
 2000: Remco Evenepoel, ciclist belgian

Decese 

 844: Papa Grigore al IV-lea (n. ?)
 1559: Regele Christian al II-lea al Danemarcei (n. 1481)
 1578: Mihrimah, prințesă otomană, fiica sultanului otoman Soliman I (n. 1522)
 1670: Nicolas François, Duce de Lorena (n. 1612)
 1892: Ludovika de Bavaria, fiică a regelui Maximilian I Iosif de Bavaria (n. 1808)
 1896: Vicente Palmaroli, pictor spaniol (n. 1834)
 1900: Prințesa Adelheid de Hohenlohe-Langenburg (n. 1835)
 1907: Félix-Joseph Barrias, pictor francez (n. 1822)
 1920: Jeanne Hébuterne, pictoriță franceză, soția pictorului italian Amedeo Modigliani (n. 1898)
 1935: Vasile Suciu, mitropolit greco-catolic și arhiepiscop de Alba Iulia și Făgăraș (1920-1935), membru de onoare al Academiei Române (n. 1873)
 1936: Edmond Aman-Jean, pictor francez (n. 1858)
 1947: Al Capone (n. Alphonse Gabriel Capone), faimos gangster american (n. 1899)
 1951: Serghei Vavilov, fizician sovietic (n. 1891)
 1957: Prințul Franz de Bavaria, al treilea fiu al regelui Ludovic al III-lea al Bavariei (n. 1875)
 1971: Hermann Hoth, ofițer în armata germană (1903-1945), (n. 1885)
 1990: Ava Gardner, actriță americană de film (n. 1922)
 1992: Aretin Corciovei, fizician român (n. 1992)
 2005: Philip Johnson, arhitect american (n. 1906)
 2009: Eleanor F. Helin, astronom american (n. 1932) 
 2012: Emil Hossu, actor român (n. 1941)
 2015: Demis Roussos, cântăreț grec (n. 1946)
 2018: Neagu Djuvara, istoric, filosof, diplomat, jurnalist și romancier român (n. 1916)
 2022: Wim Jansen, fotbalist și antrenor neerlandez (n. 1946)
 2022: Svetlana Căpățînă, politiciană din R. Moldova, deputat (2021-2022), (n. 1969)

Sărbători 

 Sf. Grigorie Teologul; Sf. Bretanion, episcopul Tomisului (calendar creștin-ortodox român)
 Convertirea Sfântului Paul (calendar romano-catolic)
 Sf. Grigore Teologul, episopul Constantinopolului. Încheierea octavei de rugăciune pentru unirea creștinilor (calendar greco-catolic)
 Tu Bișvat - sărbătoare mozaică
 Rusia: Ziua studenților (datează din 1755, când împărăteasa Elisabeta a semnat decretul de întemeiere a Universitatii din Moscova)

Note

 
! 25
! 01 25